open-index/open-wikipedia-markdown huggingface dataset:
לוריסיפרה

**לוריסיפרה** (שם מדעי: Loricifera) היא מערכה המונה 43 מינים  של בעלי חיים קטנים או מיקרוסקופיים החיים באוקיינוסים לרוב בעומק 300 עד 400 מטר אך גם במעמקי הים.

## מאפיינים
אורכם של הלוריסיפרים 100 מיקרומטר עד 1 מילימטר. הלוריסיפרים הם בין מערכות בעלי החיים האחרונות שהתגלו ובשל כך לא ידוע הרבה על הפיזיולוגיה, מחזור החיים, התזונה וההתנהגות שלהם. הלוריסיפרים דומים לחד-תאיים אך הם בעלי 10,000 תאים. הגוף של הלוריסיפרים מחולק ל5 חלקים: ראש, צוואר, בית החזה, גב ובטן. שלושה מינים מהמערכה הם בעלי החיים היחידים שנמצאו בסביבה נטולת חמצן. משמעות השם לוריסיפרה היא נושאת מחוך עקב קשקשים דמויי מטרייה בקצוות הגוף. הלוריסיפרים חיים על גרגירי חול אליהם הם מחוברים חזק ולכן המחקר עליהם מועט. הלוריסיפרים דומים למסרקנים (Ctenophora) או לשושנות ים (Actiniaria) אך הם שייכים לקבוצה סקלידופורה (Scalidophora) ביחד עם המערכות פריאפולידה (Priapulida) וקינורהינכה (Kinorhyncha). במערכה סדרה אחת ובה שלוש משפחות.

## מיון
*משפחה Nanaloricida
*משפחה  Pliciloricidae
*משפחה  Urnaloricidae

## קישורים חיצוניים

## הערות שוליים

קטגוריה:בעלי חיים שתוארו ב-1983
קטגוריה:טקסונים שתוארו בידי ריינהרדט כריסטנסן
קטגוריה:אקדיסוזואה
קטגוריה:מערכות של בעלי חיים
Back to Me (שיר של מריאן היל ולורן חורגי)

**Back to Me** (בעברית: **בחזרה אליי**) הוא שיר שהוקלט על ידי צמד המוזיקה האלקטרונית האמריקאי מריאן היל, בהשתתפות הזמרת-יוצרת האמריקאית לורן חורגי. השיר יצא לאור ב-8 בדצמבר 2016, על ידי חברת התקליטים ריפבליק רקורדס, כסינגל מתוך האלבום של הצמד, *Act One*.

השיר הגיע למקום ה-14 במצעד השירים הפיזיים/דיגיטליים של ספרד.

## רקע וכתיבה
השיר נכתב על ידי סמנתה גונגול, ג'רמי לויד ולורן חורגי והופק על ידי ג'רמי לויד. מריאן היל וחורגי סיפרו שהשיר התחיל כאשר הם נפגשו בבית מלון, תוך שהקליטו את "Back to Me" בחדר השינה של המפיק ג'רמי. גונגול התייחס לכך שהצמד וחורגי רצו לעבוד יחד מאז שנפגשו באחת מההופעות של מריאן היל.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות.

## הופעה
מריאן היל וחורגי ביצעו לראשונה את "Back to Me" בשידור חי בדצמבר 2016 בפסטיבל *SnowGlobe* בדרום לייק טאהו, קליפורניה.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי לורן חורגי
קטגוריה:שירים באנגלית
קטגוריה:שירים שנכתבו על ידי לורן חורגי
קטגוריה:סינגלים בהוצאת ריפבליק רקורדס
אמפיקיינודוניים

**אמפיקיינודוניים** (שם מדעי: Amphicynodontinae) היא קבוצה פרהיסטורית של דמויי-כלב מקבוצת הארקטואידה הקרובים לדוביים שהתקיימו בין סוף האאוקן לתחילת המיוקן לפני 38 עד 18 מיליון שנה מזמננו. המאובנים שלהם נמצאו ברחבי האזור ההולארקטי. הקבוצה הוגדרה ב-1945 ונחשבה לתת-משפחה של דובים, עקב מבנה ראש דומה. עם זאת כיום רואים בהם קבוצה פרימיטיבית יותר שאולי קרובה לטורפים הימיים המודרניים.

בני הקבוצה היו טורפים או אוכלי נבלות בעלי לסתות קצרות וחזקות עם שיניים אחוריות חזקות וניבים קצרים אך מחודדים, עיניים אוזניים קטנים ורגליים קצרות אך חזקות שאולי התאימו לשחייה. מבנה גופם דמה לשל דובים אך ייתכן שהיו ימיים יותר, בעלי אורח חיים של היפופוטם או של תחשאים. כמה מהחוקרים רואים בהם את אבות הטורפים הימיים כמו כלבי הים והאוטריים. חוקרים אחרים רואים בהם קרובים לכלבי הדוב הקדומים.

## מיון
* *Amphicticeps*
* *Parictis*
* קולפונומוס (*Kolponomos*)
* *Allocyon*
* *Pachycynodon*
* *Amphicynodon*
* *Wangictis*

## קישורים חיצוניים

קטגוריה:בעלי חיים שתוארו ב-1945
קטגוריה:טקסונים שתוארו בידי ג'ורג' גיילורד סימפסון
קטגוריה:דוביים פרהיסטוריים
קטגוריה:יונקים ימיים פרהיסטוריים
קטגוריה:מאובני טקסונים שתוארו ב-1945
On My Way (שיר של עומר נאבר)

"**On My Way**" (בעברית: "**בדרכי**") הוא סינגל שהוקלט על ידי הזמר-יוצר הסלובני עומר נאבר. השיר ייצג את סלובניה באירוויזיון 2017, וכשל להעפיל לגמר. נאבר ייצג בעברו את סלובניה באירוויזיון 2005, עם השיר "Stop", ולא עלה לגמר. השיר יצא לאור להורדה דיגיטלית ב-8 באפריל 2017, בהוצאת חברת התקליטים יוניברסל מיוזיק גרופ. במצעד הסינגלים הסלובני הגיע "On My Way" למקום ה-12.

## תחרות האירוויזיון
ב-24 בפברואר 2017 נאבר ניצח בקדם הסלובני לאירוויזיון, *EMA 2017*, ונבחר לייצג את מדינתו בתחרות. אירוויזיון 2017 התקיים במרכז התערוכות הבינלאומי שבקייב, בירת אוקראינה. הוא ביצע את שיר בחצי הגמר הראשון, 17 בסדר ההופעות, לפני לטביה ואחרי ארמניה. בסוף התחרות הגיע למקום ה-17 עם 36, וכשל בניסיון להעפיל לגמר.

## קליפ
הווידאו קליפ המתלווה ל-"On My Way" פורסם ביוטיוב ב-2 באפריל 2017 באורך של שלוש דקות ושלושים וחמש שניות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אירוויזיון 2017
קטגוריה:שירי סלובניה באירוויזיון
קטגוריה:שירים באנגלית
Oh My God (שיר של אדל)

"**Oh My God**" (בעברית: "**הו, אלוהים**") הוא סינגל שהוקלט על ידי הזמרת-יוצרת הבריטית אדל. השיר יצא לאור ב-29 בנובמבר 2021, בהוצאת חברת התקליטים קולומביה רקורדס. הוא נכלל כרצועה החמישית וכסינגל השני מתוך האלבום הרביעי שלה, *[[30 (אלבום)|30]]*. הוא נכתב על ידי אדל לצד גרג קורסטין, שגם הפיק את השיר.

## רקע
אדל חשפה את רשימת הרצועות לאלבום הבא שלה ב-1 בנובמבר 2021, כחודש לפני פרסומן. עם יציאתו של האלבום לאור, "Oh My God" נבחר ל"שיר השבוע" על ידי המגזין המקוון *[[Consequence]]*. עורכי המגזין, מרי סירוקי וגלן ראולי, שיבחו את מילות השיר ואת אופיו המוזיקלי. אולם דייוויד קובלד ממגזין *The Line of Best Fit* טען כי הרצועה אינה מתאימה למכלול האלבום, וראה בה כמגרעה בו.

בניגוד לשאר שירי האלבום *30*, "Oh My God" נכתב בסגנון אר אנד בי ודאנס-פופ. מילותיו עוסקות בקונפליקט הפנימי של הזמרת בחייה, שמחד רוצה בכל מעודה בחיים חופשיים נטולי מכשולים, ומאידך טרם קיבלה את ההזדמנות להגשים זאת. בנוסף, בשיר מוצגים הקשיים בלהיות אדם מוכר ברחבי העולם, ללא אפשרות לחיות חיים פרטיים, הרחק מהעין הציבורית. אגנס אריקסון מאתר *Static Media* ציינה לשבח את מילות השיר, שמאופיינות באופטימיות ובמוכנות נפשית לפרק הבא בחייה של אדל.

## וידאו קליפ
הווידאו קליפ הרשמי של "Oh My God" פורסם בערוץ היוטיוב הרשמי של אדל ב-12 בינואר 2022. הוא בוים על ידי סם בראון, שביים גם את הקליפ של "Rolling in the Deep", משנת 2010.

## הצלחה מסחרית
"Oh My God" נכנס לראשונה למצעד הבילבורד גלובל 200 במקום השלישי, עם 57.6 מיליון השמעות בשירותי הזרמת המוזיקה ו-5,200 עותקים שנמכרו ברחבי העולם. בד בבד "Easy on Me" עמד בראש המצעד, ואילו "I Drink Wine" הגיע למקום העשירי. "Oh My God" הופיע גם במצעד הבילבורד גלובל ללא ארצות הברית במקום השביעי, עם 34.1 מיליון השמעות סטרימינג ו-1,700 עותקים שנמכרו מחוץ לארצות הברית. ב הגיע השיר למקום השני במצעד הסינגלים הבריטי. בחמשת המקומות הראשונים של המצעד הופיעו שלושה שירים של אדל, "Easy on Me" במקום הראשון, "Oh My God" במקום השני ו-"I Drink Wine" במקום הרביעי.

בארצות הברית נכנס "Oh My God" לראשונה למצד הבילבורד הוט 100 במקום החמישי. השיר הגיע למקום השישי במצעד שירי הסטרימינג עם 24.2 מיליון השמעות, ולמקום ה-28 במצעד השירים הדיגיטליים. הוא הגיע למקום העשירי במצעד 40 השירים למבוגרים ולמקום ה-14 במצעד שירי המיינסטרים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי אדל
קטגוריה:שירים באנגלית
קטגוריה:שירים שנכתבו על ידי אדל
קטגוריה:שירים שנכתבו על ידי גרג קורסטין
קטגוריה:שירים שהופקו על ידי גרג קורסטין
קטגוריה:שירים על חרדה
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:שירי יהלום בברזיל
קטגוריה:סינגלים בהוצאת קולומביה רקורדס
Waterland

**Waterland** (בתרגום חופשי: **ארץ המים**, בתעתיק לעברית: **ווטרלנד**) הוא פארק מים ומרכז אירועים הנמצא באילת ונפתח באוגוסט 2023. הפארק המשתרע על כ-20 דונם נבנה מול רצועת החוף הדרומית ונמצא בבעלות רן אקשטיין ועופר גלזר. הפארק פעיל כ-10 חודשים בשנה ומלבד האטרקציות בו הוא מכיל גם אולם אירועים ובמת הופעות. הוא נבנה בעלות של כ-115 מיליון ש"ח.

בפארק נבנו כ-24 מגלשות מים, בריכת גלים, מזרקות ממוחשבות, מתקני קרוסלות במים, סירות מתנגשות במים, אמפיתיאטרון, ומתחמים נוספים.
ממוזער|מגלשות מים בפארק

## היסטוריה
ווטרלנד הוא פארק המים הראשון שהוקם באילת. הפארק נבנה על שטח הנמצא בבעלות רשת המלונות ישרוטל, על חורבות הטקסס ראנץ' שהייתה בעבר אטרקציה תיירותית שהכילה מקבץ בקתות שעוצבו כמו עיירה במערב הפרוע בארצות הברית. ישרוטל החכירה את הקרקע ליזמים לתקופה של 24 שנים ו-11 חודשים.

תחילה, הפארק היה אמור להיקרא "ספלאש", אך בעקבות פתיחתו של פארק המים "יו ספלאש" במלון יו ספלאש ריזורט בקיבוץ אילות הסמוך, הוחלט לשנות את שמו ל**ווטרלנד** (WaterLand; בתרגום חופשי: **ארץ המים**).

## קישורים חיצוניים
* 
* רואי אזולאי, פארק המים הענק באילת צפוי להיפתח בקיץ הקרוב. צפו בתמונות, 6 בדצמבר 2020
* 

## הערות שוליים

קטגוריה:אילת: אטרקציות
קטגוריה:פארקי מים בישראל
Oh My God

**Oh My God**, **O My God**, **** או **Ohmigod** עשוי להתייחס ל:
* המילים הראשונות של מעשה החרטה, תפילה נוצרית
* ביטוי נפוץ המקוצר לעיתים קרובות כ-"**OMG**", משמש לעיתים קרובות בהודעות SMS ובתקשורת באינטרנט, ולעיתים מנוסח כ-"**Oh my Goodness**" או "**Oh my Gosh**". השימוש הראשון המעיד על הקיצור  היה במכתב מג'ון פישר, "הברון פישר הראשון לווינסטון צ'רצ'יל" ב-1917.
אמנת קולקטה

**אמנת קולקטה** או **האמנה האנגלו-סינית משנת 1890** (בסינית: **中英藏印條約**) הייתה אמנה שנחתמה בין האימפריה הבריטית לבין שושלת צ'ינג, שייחס לטיבט ולממלכת סיקים . הוא נחתם על ידי המשנה למלך הודו, הנרי פטי-פיצמוריס ואמבן סין בטיבט, שנג טאי, ב-17 במרץ 1890 בקולקטה. הגבול שנקבע בין סיקים לטיבט בהסכם שורד עד היום, כחלק מגבול הודו–סין . עם זאת, אמנה זו גרמה למחלקות בין סין, הודו ובהוטן לגבי האזור דוקלם.

## רקע
חברת הודו המזרחית הבריטית רצה לקיים יחסי מסחר עם טיבט, ומאוחר יותר עם סין, בעיקר בטקסטיל, טבק, תבואה, כלי עבודה ותה.

האמנה הכירה במדינת חסות בריטית מעל סיקים והכירה בגבול טיבט–סיקים. יש הטוענים כי סין ניהלה משא ומתן, ללא התייעצות עם טיבט, שהתנגדה לאמנה. בשל חוסר היכולת של סין לקיים את ההסכם, האימפריה הבריטית כבשה את טיבט ב-1904. יש הטוענים כי האמנה חשפה את ה-"אימפוטנציה" הסינית בטיבט.

## אחרי חתימת האמנה
סעיף נוסף הוסף לאמנה המקורית בדצמבר 1893, שאפשר להקים עמדת סחר בריטית ביאטונג , טיבט וכן קבע תקנות הנוגעות למרעה ולתקשורת.

אמנת להסה  מ-1904 קבעה כי "ממשלת טיבט מתחייבת לכבד את האמנה האנגלו-סינית משנת 1890 ולהכיר בגבול בין סיקים לטיבט, כהגדרתו בסעיף I של האמנה האמורה, ולהקים מעברי גבול בהתאם".

## לקריאה נוספת

* 
* 
* 


## קישורים חיצוניים

* 


## הערות שוליים

קולקטה
קטגוריה:סיקים
קטגוריה:קולקטה
קטגוריה:שושלת צ'ינג
More Than That (שיר של לורן חורגי)

**More Than That** (בעברית: **יותר מזה**) הוא שיר שהוקלט על ידי הזמרת-יוצרת האמריקאית לורן חורגי. השיר יצא לאור ב-11 בינואר 2019, על ידי חברת התקליטים קולומביה רקורדס, כסינגל שלא מתוך אלבום. זהו שיר R&B שנכתב על ידי חורגי עצמה, ביחד עם הו סתורת'ר ופרינס שרלז.

השיר הגיע למקום התשיעי במצעד השירים הדיגיטליים של פורטוגל.

## רקע וכתיבה
"More Than That" הוא אחד משני השירים שחורי ביצעה במסיבת הבחירות של *[[MTV]]* פלוס 1 בנובמבר 2018. ב-8 בינואר 2019, חורגי הודיעה כי "More Than That" יופץ באופן רשמי ב-11 בינואר 2019. למחרת, חורגי הוציאה את עטיפתו הרשמית של הסינגל, שנוצרה בהשראת ציור הרנסאנס "הולדת ונוס".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות.

## וידאו קליפ
הווידאו קליפ הרשמי של "More Than That" יצא לאור ב-18 בינואר 2019. הוא בוים על ידי לורן דאן ובוים ונערך על ידי חורגי, שגם ליהקה את הרקדנים. הוא נותר בהשראת האלה היוונית אפרודיטה. חורגי תיארה את הרעיון לקונספט שלו כ"ביקור של אפרודיטה בכדור הארץ". הקליפ גרף שבחים ביקורתיים.

נכון לדצמבר 2021, מונה הצפיות של הקליפ עומד על למעלה מ-20 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2019
קטגוריה:סינגלים מ-2019
קטגוריה:שירי לורן חורגי
קטגוריה:שירים באנגלית
קטגוריה:שירים שנכתבו על ידי לורן חורגי
קטגוריה:סינגלים בהוצאת קולומביה רקורדס
לונס-לה-סונייה

**לונס-לה-סונייה** (בצרפתית: **Lons-le-Saunier**) היא עיירת קומונה, במחוז ז'ורה שבמזרח צרפת.

## גאוגרפיה

העיירה שוכנת בלב אזור רבמונט, למרגלות הרי היורה. אשר משתרע ממזרח ומדרום, בעוד ממערב שוכן מישור ברסה ומצפון אזור כרמים נרחבים.

העיירה ממוקמת בערך באותה מידה בין בזנסון, דיז'ון, בורג-אן-ברסה וז'נבה, אם כי בין האחרונה שבהן מבדיל רכס הרי היורה. בעיר עובר הכביש האוטומטי A39, שבאמצעותו ניתן להגיע אל דיז'ון תוך כשעה וליון תוך כשעה וחצי. תחנת הרכבת של העיר שוכנת על הקו משטרסבורג לליון.

דרך העיירה עובר נהר Vallière, הנהר סגור מאז שנות ה-60 מטעמי היגיינה, בגלל שקעי הביוב שהתחילו להיות מוזרמים לתוכו. קטע קטן נותר באוויר הפתוח ליד פארק דה באן, ונותר רק גשר בודד (הפונט דה לה גוישה).

אזור גידול היין מצפון לעיירה מפורסם במיוחד, וכולל את הבצירים של ל'אטואל, שאטו שאלון וארבואה.

רכס הרי היורה מדרום וממזרח הוא אזור תיירות פופולרי, אזורי התיירות שלו כוללים את האגמים של Chalain, Clairvaux ו-Vouglans (ב- Lect, Jura), ואתרי נופש הרריים כמו Prénovel ו- Les Rousses.

לונס-לה-סונייה היא העיר המחוזית השנייה בגודלה בצרפת, אחרי בוביני.

## ערים תאומות
* 
* 

## קישורים חיצוניים

* 

* סטטיסטיקות של INSEE
* אתר רשמי (in French)
* 
* 

קטגוריה:צרפת: יישובים
מונושבל

**מונושבל** (בהונגרית: **Mónosbél**) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם במונושבל מספר התושבים נמצא בירידה. כך, בשנת 1990 חיו בכפר 490 תושבים ובשנת 2023 רק 391 תושבים.

האזור מיושב מסביבות המאה ה-13 ומאז הוא מיושב לסירוגין. הוא מוזכר לראשונה במסמכים משנת 1261.

## יהודי מונושבל
יהודים חיו במונושבל במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
ג'יימס קמפבל (מושל אוהיו)

**ג'יימס אדווין קמפבל** (באנגלית: **James Edwin Campbell**; ) היה פוליטיקאי אמריקאי מאוהיו, איש המפלגה הדמוקרטית, שכיהן כחבר בית הנבחרים של ארצות הברית בשנים 1884–1889, וכמושל אוהיו ה-38 בשנים 1890–1892.
## ראשית חייו
ג'יימס קמפבל נולד בעיר מידלטאון שבאוהיו, שם התחנך בבתי הספר המקומיים, ולאחר מכן למד באוניברסיטת מיאמי שבאוקספורד, אוהיו.

במלחמת האזרחים שירת קמפבל בצבא האיחוד והיה מוצב בפלגת נהר המיסיסיפי. הוא שירת כעוזר רב חובלים (master's mate) על סיפון ספינות התותחים "אלק" ו"נאיאד" עד שבריאותו התדרדרה והוא שב לביתו שהוא כחוש ורזה.

ב-1865 התקבל קמפבל ללשכת עורכי הדין ושנתיים לאחר מכן החל לעסוק במקצועו בהמילטון, אוהיו. ב-1870 הוא נשא לאישה את מוד אליזבת אוונס מהמילטון. לזוג נולדו ארבעה ילדים.

קמפבל היה רפובליקני, והצביע עבור הנשיאים אברהם לינקולן ויוליסס ס. גרנט, אך לאחר 1872 עבר לשורות המפלגה הדמוקרטית.
## חבר בית הנבחרים
לאחר ששימש כתובע של מחוז באטלר באוהיו בשנים 1876–1880, נבחר קמפבל מטעם הדמוקרטים לבית הנבחרים של ארצות הברית, פעמיים מטעם מחוז הבחירה השביעי של אוהיו, ופעם אחת מטעם מחוז הבחירה השלישי, מושב שבעבר אויש על ידי דודו, לואיס קמפבל. בבית הנבחרים כיהן קמפבל בשנים 1884–1889. בשנים 1885–1884 שימש קמפבל כיושב ראש ועדת בית הנבחרים לסחר במשקאות חריפים.
## מושל אוהיו
ב-1889 נבחר קמפבל כמושל אוהיו, וכיהן בתפקיד בשנים 1890–1892. בבחירות לכהונה שנייה ב-1891 לא עלה בידו להיבחר והוא נוצח על ידי מי שלימים כיהן כנשיא ארצות הברית, ויליאם מקינלי. במהלך כהונתו כמושל הוא חתם על חוק לקיום הצבעה חשאית בבחירות באוהיו. הוא כינס מושב מיוחד של האספה הכללית של אוהיו כדי להדיח את ממשל העיר המושחת של סינסינטי. צעד זה עלה לו באובדן התמיכה מצד הדמוקרטים בחלק זה של המדינה, ומנע ממנו את הבחירה לכהונה שנייה. ב-1895 הוא ניסה שוב להיבחר כמושל, אך שוב ללא הצלחה.
## שנותיו האחרונות
לאחר פרישתו מהחיים הפוליטיים ב-1892 הוא שב לעיסוקו בעריכת דין בקולומבוס.

בשנים 1895–1896 היה קמפבל חבר בחבר הנאמנים של אוניברסיטת המדינה של אוהיו. הוא נותר פעיל בפוליטיקה, והיה נציג לוועידה הארצית של המפלגה הדמוקרטית ב-1892, 1920 ו-1924. בשנים 1908–1911 הוא היה חבר בוועדה לארגון ספר החוקים של אוהיו.

ב-1906 היה קמפבל שוב מועמד לבית הנבחרים של ארצות הברית, אך נוצח בבחירות. ב-1908 הוא היה מועמד מפלגתו לסנאט של ארצות הברית, אך גם אז נוצח בבחירות. ב-1913 מונה קמפבל כנאמן של החברה הארכאולוגית וההיסטורית של אוהיו, וב-1925 הוא נבחר פה אחד על ידי מועצת הנאמנים כנשיא החברה, תפקיד בו הוא שימש עד למותו.

קמפבל היה חבר הבונים החופשיים, במסדר האייל הקנדי, במועדון קולומבוס, במועדון סקיוטו, בכנסייה הפרסביטריאנית, בצבא הגדול של הרפובליקה, בלגיון האמריקני, ובמועדון קיט קט של קולומבוס.

ג'יימס קמפבל נפטר בקולומבוס ב-8 בדצמבר 1924. הוא נטמן בבית הקברות גרין לון שבעיר.

## קישורים חיצוניים

* 
* 

## הערות שוליים

קטגוריה:מושלי אוהיו
קטגוריה:אמריקאים ילידי אוהיו
קטגוריה:מושלי מדינות ארצות הברית מהמפלגה הדמוקרטית
קטגוריה:חברי בית הנבחרים של ארצות הברית מאוהיו
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים ממוצא סקוטי
קטגוריה:בוגרי אוניברסיטת מיאמי באוהיו
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1843
קטגוריה:אמריקאים שנפטרו ב-1924
ניקולאה צ'יופרקה

**ניקולאה צ'יופרקה** (ברומנית: **Nicolae Ciupercă**; 20 באפריל 1882 – 25 במאי 1950) היה גנרל בצבא רומניה, שהשתתף במלחמת העולם השנייה והוצא לגמלאות באמצע מלחמה. לאחר המלחמה נעצר על השתתף בהתארגנות מחתרתית נגד השלטון ונגד השלטון ברומניה הקומוניסטית ונגד ברית המועצות - הוא מת בבית הסוהר.

צ'יופרקה נולד ברמניקו סראט, שם למד בבית הספר היסודי וכיתות ראשונות של בית ספר תיכון. המשך לימודיו היה בבית הספר הצבאי לבני קציני צבא, ביאשי. הוא המשיך בבית הספר לקציני חיל רגלים בבוקרשט וסיים במקום הראשון ב-1902 וקיבל דרגת סגן משנה. ב-1913 למד בבית הספר הגבוה למלחמה בפריז. במלחמת העולם הראשונה היה מאיור ועמד בראש לשכת המבצעים של הארמייה השנייה.

ב-1 בספטמבר 1917 הועלה לדרגת לוטננט קולונל. ב-1 במרץ 1920 הועלה לדרגת קולונל. ב-1 באוקטובר 1930 הועלה לדרגת בריגדיר גנרל. ב-16 באוקטובר 1937 הועלה לדרגת לאיור גנרל. ב-6 ביוני 1940 הועלה לדרגת לוטננט גנרל. צ'יופרקה מילא תפקידים מכבדים גם מחוץ לצבא, מ-13 באוגוסט 1938 ועד 1 בפברואר 1939 היה שר להגנה לאומית.

צ'יופרקה הגיע בצבא לתפקיד של מפקד גיס. הוא התפטר ממשרת השר, כי לא הסכים עם שימושים מסוימים בתקציב הצבא. במלחמת העולם השנייה היה מפקד הארמייה הרביעית והתפטר מתפקידו לאחר שהצבא הרומני קיבל הוראת להמשיך להתקדם בברית המועצות, מעבר לגבול הדניסטר.

לאחר המלחמה הצטרף לתנועה האנטי קומוניסטית המחתרתית גראיול סנג'לוי (Graiul Sângelui) ועל כן נעצר ונכלא. הוא היה חולה בשלל מחלות ומת בכלאו.

## קישורים חיצוניים

## הערות שוליים

קטגוריה:גנרלים רומנים
קטגוריה:שרי ההגנה של רומניה
קטגוריה:פושעי מלחמה רומנים
קטגוריה:שואת יהודי רומניה
קטגוריה:שואת יהודי ברית המועצות
קטגוריה:מפקדי ארמיות בצבא רומניה במלחמת העולם השנייה
קטגוריה:רומנים שנולדו ב-1882
קטגוריה:רומנים שנפטרו ב-1950
שועל-רקון יפני

**שועל רקון יפני** (שם מדעי: *Nyctereutes viverrinus*) הוא מין של כלב בר דמוי-שועל, והוא קרובו לסוג של שועל-רקון מצוי, כשבעבר נחשב לתת-מין שלו וישנה מחלוקת על סיווגו. הוא מצוי בטבע רק ביפן אך הוכנס בידי האדם למזרח אירופה. ביפן הוא מכונה "**טנוקי**", שם המבלבל לעיתים בינו לבין גיריות או ראקוניים.

## תיאור
שועל הראקון היפני דומה למין המצוי אך בעל פרווה בהירה יותר ולעיתים קטן ממנו במשקלו. הוא דומה במראהו לשועל אך פניו מזכירות רקון, ממנו קיבל את שמו. הוא מגיע לאורך 29 עד 65 ס"מ, לגובה 20 ס"מ ולמשקל 3 עד 6.2 ק"ג. הנקבות והזכרים דומים במראם. השועל חי 7 עד 8 שנים בטבע ויכול לשרוד 13 שנה בשבי.

שועל זה הוא אחד הכלבים היחידים המסוגלים לטפס על עצים, לרוב כדי להגיע לפירות יער או חרקים. השועל פעיל לילה ברובו והוא אוכל כל הניזון מפירות, גרגרים, חרקים, זוחלים קטנים, עופות, ביצים ומכרסמים. השועל אוגר מזון לחורף בצורת שומן. מין זה מונוגמי וחי עם בן זוג קבוע לכל חייו.

השועלים נפוצים באופן רחב ללא סכנה, אף שהם נדרסים לעיתים קרובות בכבישים.

## קישורים חיצוניים

קטגוריה:בעלי חיים שתוארו ב-1838
קטגוריה:טקסונים שתוארו בידי קונרד יאקוב טמינק
קטגוריה:כלביים
קטגוריה:יפן: יונקים
סי פאן דון

**סי פאן דון** (בלאית: **ສີ່ພັນດອນ**; בתרגום לעברית: 4,000 איים) הוא ארכיפלג שנמצא בנהר מקונג במחוז צ'אמפסאק , דרום לאוס, על הגבול עם קמבודיה. האיים העיקריים של סי פאן דון הם דון קונג (הגדול ביותר), דון סום (השני בגודלו), דון דט ודון קון. כריתת עצים אינה חוקית על שטח הארכיפלג.

בארכיפלג סי פאן דון נמצאים:
* שרידי מסילת הרכבת הראשונה בלאוס, שנבתנה על ידי האימפריה הקולוניאלית הצרפתית.
* דולפיני איראוואדי שבסכנת הכחדה, שניתן לצפות בהם מהאי דון קון.
* מפלי קון פאפנג

בעוד שהכלכלות המקומיות מבוססות בעיקר על חקלאות, הארכיפלג סי פאן דון מבוסס על תיירות, בעיקר בדון קונג, דון דט ודון קון.

## קישורים חיצוניים

## הערות שוליים

קטגוריה:לאוס: גאוגרפיה
קטגוריה:קמבודיה: גאוגרפיה
קטגוריה:אסיה: ארכיפלגים
צ'אנגג'נג 4C

**[[צ'אנגג'נג]]-4C** (בסינית: **长征四号丙**, בפין-יין: **Chángzhēng sì hào bǐng**) או **CZ-4C** או **צעדה ארוכה 4C** הוא משגר מסלולי תלת-שלבי מתוצרת סין מסדרת צ'אנגג'נג.

המשגר הוא שינוי של משגר "צ'אנג ג'נג 4B" (נפח יריעת הראש הוגדל ונוספה היכולת להפעיל מחדש את מנוע השלב השלישי) ושימש לשיגור מספר לוויינים.

לשיגור המשגר הותאמו כני שיגור LA-9, LA-7, במרכז שיגור הלוויינים טאיואן, SLS-2 במרכז שיגור הלוויינים ג'יוצ'ו'אן, ו-LA-3 במרכז שיגור הלוויינים שיצ'אנג.
## מפרט
### שלב ראשון
* אורך 24.65 מ'
* קוטר 3.35 מ'
* משקל כולל 193 330 ק"ג
* סוג מערכת דלק - דיניטרוגן טטרוקסיד / 1,1-דימתילהידרזין
* משקל מערכת הדלק 183 340 ק"ג
* מנוע YF-21B

### שלב שני
* אורך 10.4 מ'
* קוטר 3.35 מ'
* משקל כולל 38 326 ק"ג
* סוג מערכת דלק - דיניטרוגן טטרוקסיד / 1,1-דימתילהידרזין
* משקל מערכת הדלק 35 374 ק"ג
* מנוע YF-22B, ארבעה מנועי בקרה YF-23B

### שלב שלישי
* אורך 4.93 מ'
* קוטר 2.9 מ'
* משקל כולל 14 560 ק"ג
* סוג מערכת דלק - דיניטרוגן טטרוקסיד / 1,1-דימתילהידרזין
* משקל מערכת הדלק 12 814 ק"ג
* מנוע YF-40
* דחף מנוע בוואקום 100.8 קילוואט

## תקריות
ב-27 באוגוסט 2015 נפל חלק ממנוע רקטי על בניין מגורים ופילח את הגג. לא היו נפגעים.

## קישורים חיצוניים

* תיאור המשגר
* רשימת שיגורים

## הערות שוליים

קטגוריה:טילים סיניים
קטגוריה:צ'אנגג'נג
שועל-רקון

**שועל-רקון** (שם מדעי: *Nyctereutes*) הוא סוג של כלביים קטנים החיים בצפון ומזרח אסיה ונפוצו גם לאירופה. בסוג פרימיטיבי זה נכללים 2 מינים, לאחר שמינים נוספים נכחדו. מאפייני בסיס גולגולתו ומבנה שיניו הביאו לשיוכו לשבט הטקסונומי שועל, אך הסוג עצמו איננו שועל אמיתי אלא דמוי-שועל. כינויו "רקון" נובע מדמיונו לבעל החיים דביבון ("רקון"). באנגלית, לשם השוואה, הוא נקרא Raccoon dog, כלומר "כלב רקון".

הסוג התפתח מסוף המיוקן כסוג טורף החי ביערות וניזון מטרף קטן ומפירות. רוב מיני הסוג נכחדו עד הפליסטוקן, כשבעבר נפוצו גם באירופה, דרום אסיה ומרוקו.

שועלים אלה הם בין הכלביים היחידים המטפסים על עצים (לצד שועל אפור) והם אוכלי כל קטנים האוגרים שומן לחורף בו הם נחים במאורות.

## מינים
* שועל-רקון יפני (*Nyctereutes viverrinus*)
* שועל-רקון מצוי (*Nyctereutes procyonoides*)

**מינים נכחדים**:
* *Nyctereutes abdeslami*
* *Nyctereutes donnezani*
* *Nyctereutes megamastoides*
* *Nyctereutes sinensis*
* *Nyctereutes tingi*
* *Nyctereutes vinetorum*
* *Nyctereutes lockwoodi*

## קישורים חיצוניים

קטגוריה:בעלי חיים שתוארו ב-1838
קטגוריה:טקסונים שתוארו בידי קונרד יאקוב טמינק
קטגוריה:כלביים
סויוז MS-20

**סויוז MS-20** (ברוסית: **Союз МС-20**; טיסת סויוז מספר 752) הייתה טיסת חלל תיירותית רוסית, אשר שוגרה לתחנת החלל הבינלאומית ב-8 בדצמבר 2021. הטיסה שנקנתה על ידי חברת Space Adventures, אירחה שני תיירי חלל יפניים שביקרו בתחנת החלל. החללית חזרה לכדור הארץ ב-20 בדצמבר.

## צוות
*  אלכסנדר מיסורקין - מפקד
*  יוסאקו מאזאווה - תייר חלל
*  יוזו היראנו - תייר חלל

### צוות גיבוי
*  אלכסנדר סקבורצוב- מפקד
*  שון אוסיגו - תייר חלל

במאי 2021 הכריזה חברת Space Adventures על תחילת ההכנות לטיסה לתחנת החלל הבין-לאומית. הטיסה מומנה על ידי היזם היפני יוסאקו מאזאווה. משך הטיסה שתוכנן היה 12 ימים.

## תיאור המשימה
חללית "סויוז MS-20" שוגרה ב-8 בדצמבר 2021 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז 2.1A". החללית נבנתה על ידי תאגיד הטילים והחלל אנרגיה.

החללית התחברה למודול "פואיסק" של תחנת החלל הבין-לאומית כעבור כ-6 שעות. באותה עת בתחנת החלל שהתה משלחת מס' 66 בפיקוד תומא פסקה.

במשך 10 ימים צוות החללית השתתף בניסוי בתחום רפואה - חקר השפעת כבידה על זרימת הדם.

ב-20 בדצמבר החללית התנתקה מתחנת החלל וחזרה לכדור הארץ עם אותו צוות שהיה בהמראה. הנחיתה עברה ללא בעיות.

## קישורים חיצוניים

* סויוז MS-20
* תיאור המשימה

## הערות שוליים

קטגוריה:תוכנית סויוז
קטגוריה:תיירי חלל
קטגוריה:2021 במדע
קטגוריה:2021 ברוסיה
אנרגיה-100

**אנרגיה-100** (ברוסית: **Энергия-100**) הוא לוויין תקשורת גיאוסטציונרי שנבנה על ידי החברה הרוסית אנרגיה עבור חברת הבת שלה "אנרגיה טלקום".

מערך הלוויינים הושכר לחברת RTKomm. RU, חברת בת של רוסטלקום.

מתוכנן כי הלוויין ישוגר בשנת 2021 או 2022 על ידי סויוז-2.1 b או המשגר פרגאט-M, מאתגר השיגור 1C בנמל החלל ווסטוצ'ני.

## ציוד
הלווין משתמש בפלטפורמת USP, המספקת תפוקה גבוהה בטווח K <sub>a</sub> (כ-100 ג'יגבייט לשנייה). נטען כי הוא מקביל ל-1,500 משיבים.

## לוויינים דומים
* ViaSat-1, לוויין בקיבולת גבוהה בטווח K <sub>a.</sub>
* Echostar 17, לוויין בעל קיבולת גבוהה בטווח K a.
## קישורים חיצוניים
* RTComm.
## הערות שוליים

קטגוריה:לווייני תקשורת
קטגוריה:רוסיה: תקשורת
קטגוריה:רוסיה: מדע וטכנולוגיה
קטגוריה:2018 ברוסיה
אסון תעלת למאנש

**אסון תעלת למאנש** התרחש ב-24 בנובמבר 2021 בתעלת למאנש, ובמהלכו התהפכה ספינה שהובילה מסתננים לבריטניה, ונספו 27 איש שהיו על הסיפון. מדובר באסון הטביעה הקטלני ביותר הידוע בהיסטוריה המודרנית של התעלה.

## רקע

משבר ההגירה באירופה שהחל בשנת 2015 כלל הגירה הולכת וגוברת של פליטים ומהגרי עבודה לאירופה.
בתקופה האחרונה, מספר משמעותי של מהגרים חצו את תעלת למאנש מצרפת כדי להסתנן לבריטניה באופן לא חוקי. זה כלל 25,700 מהגרים שחצו את הערוץ בין תחילת 2021 למועד התקרית.

## האסון
ב-24 בנובמבר 2021, דוגית נושאת 30 מהגרים התהפכה בתעלת למאנש ליד קאלה ודנקרק, צרפת, בדרכה לאנגליה. 27 בני אדם טבעו למוות, שניים נוספים שרדו וניצלו, ועוד נעדר. בין ההרוגים חמש נשים וילד. האירוע הוא אסון הטביעה הגדול ביותר אי פעם בתעלה.

## חקירת האסון
4 אזרחים החשודים כמבריחי מהגרים נעצרו.

## קישורים חיצוניים
* 

קטגוריה:אסונות ב-2021
קטגוריה:תעלת למאנש: אסונות
קטגוריה:אירופה: אסונות ימיים
קטגוריה:2021 בצרפת
קטגוריה:אסונות טביעה
קטגוריה:יחסי הממלכה המאוחדת – צרפת
הוצאת בלומסברי

**הוצאת בלומסברי** (באנגלית: **Bloomsbury Publishing plc**) היא חברת הוצאה לאור בריטית של ספרי סיפורת ועיון. היא חברה ציבורית שמניותיה נסחרת בבורסה לניירות ערך בלונדון. המשרד הראשי של החברה ממוקם בבלומסברי, אזור בקצה הדרומי של רובע קמדן, במרכז העיר לונדון. יש לה משרד הוצאה לאור בארצות הברית הממוקם בעיר ניו יורק, משרד הוצאה לאור בניו דלהי בהודו, ומשרד מכירות בסידני, אוסטרליה. הצמיחה של החברה בשנות ה-2000, מיוחסת בעיקר לסדרת ספרי פנטזיה המצליחה "הארי פוטר", מאת ג'יי קיי רולינג, ומשנת 2008, לפיתוח חטיבת ההוצאה לאור האקדמית והמקצועית שלה.
## היסטוריה
הוצאת בלומסברי הוקמה בשנת 1986 על ידי יזם אמריקני, נייג'ל ניוטון, בן למשפחה עשירה, שהגיעה בשנת 1973 ללמוד ספרות אנגלית באוניברסיטת קיימברידג'. ניוטון נשאר בבריטניה, והחל בקריירה בעסקי הספרים, ועבד במספר הוצאות ספרים מהגדולות בעולם. ניוטון החליט להקים הוצאה בה יהיו לסופרים נתח גדול יותר בהכנסות, הוא גייס מספר עובדים ותיקים בענף, חיבר תוכנית עסקית מפורטת בת 50 עמודים. ובספטמבר 1986, גייס הון של 2.9 מיליון דולר מקרנות הון סיכון.

הצוות שגייס הצליח כבר בשנת 1987, להוציא לאור תשעה רבי-מכר. ב-1990 התרחבה ההוצאה לצרפת שפרסמה את ספר הזיכרונות של הציירת פרנסואז ז'ילו על פבלו פיקאסו ואנרי מאטיס. הצלחה מוקדמת נוספת הייתה ההוצאה לאור של הרומנים של הסופרת הבריטית ג'ואנה טרולופ. ב-1993 הדפיסה ההוצאה 1.3 מיליון עותקים של הפרק הראשון של ספר שלה וחילקה אותו יחד עם עותקים של העיתון סאנדיי טיימס. והספר קפץ מיד למקום הראשון ברשימת רבי המכר.

במאי 1994 ביצעה החברה הנפקה ראשונה לציבור בבורסת לונדון, גייסה 5.5 מיליון ליש"ט והחלה לפעול גם בארצות הברית. עד שנת 1997 פרסמה ההוצאה 59 רבי-מכר, והסופרים שאת ספריהם פרסמה זכו ב-25 פרסים ספרותיים, כולל פרס נובל, פרס פוליצר ופרס בוקר.

בשנת 1997, עורך ההוצאה בארי קנינגהם בחר לפרסם את הספר "הארי פוטר ואבן החכמים" של ג'יי קיי רולינג, לאחר ש-12 בתי הוצאה אחרים דחו את כתב היד ושילם לה מקדמה של 1,500 ליש"ט. ביוני 1997 פרסמה הוצאת בלומסברי את "הארי פוטר ואבן החכמים" עם הדפסה ראשונית של 1,000 עותקים, מתוכם 500 הופצו לספריות. חמישה חודשים לאחר מכן, זכה הספר בפרס הראשון שלו, פרס הספרים של נסטלה. באוקטובר 1998, פורסם הספר בארצות הברית, אם כי בהוצאה אחרת שלה נמכרו הזכויות, הוצאת "סקולסטיק" (Scholastic). בהמשך תרגום הספר לשפות רבות, ויחד עם ספרי ההמשך הפך לרב מכר בינלאומי. עד שנת 2003 מכרו 4 הספרים הראשונים בסדרה 200 מיליון עותקים והם תורגמו ל-55 שפות. כשיצא לאור הספר החמישי בסדרה, "הארי פוטר ומסדר עוף החול", בסוף 2003, נמכרו בתוך 24 השעות הראשונות לפתיחת החנויות כ-1.7 מיליון עותקים, ממוצע של 20 ספרים בשנייה. שיא בהיסטוריה של הספרות. המהדורה הראשונה של הספר השישי שוב שברה שיאים, שבבריטניה הודפסה ב-1.7 מיליון עותקים, ואילו בארצות הברית בכ-10 מיליון עותקים.

את המזומנים שהצטברו בקופתה, בין השאר הודות להארי פוטר, ניצלה ההוצאה על מנת להרחיב את תחומי פעילותה. החברה ביצעה כמה רכישות, והתרחבה בארצות הברית ובגרמניה. כמו כן, ניצלה החברה את קופת המזומנים להשקעה בסופרים חדשים.

## קישורים חיצוניים
* 

## הערות שוליים

קטגוריה:הוצאות ספרים בממלכה המאוחדת
קטגוריה:חברות הנסחרות בבורסה לניירות ערך בלונדון
קרחון אסטר

[300px|ממוזער|מפת [רכס סנטינל (אנטארקטיקה)|רכס סנטינל  קרחון אסטר נמצא במרכז הקצה הימני של הרביע הרביעי מימין בשורה השנייה מלמטה של המפה.]]
**קרחון אסטר** (באנגלית: **Aster Glacier**) הוא קרחון ברכס סנטינל, בהרי אלזוורת' שבאנטארקטיקה.

מוצאו של קרחון אסטר במדרון המזרחי של מסיב קראדוק.

קרחון אסטר זורם בין פסגת אלפרינג ומצוק ויליס.

קרחון אסטר נשפך אל קרחון תומאס.

## היסטוריה
### מקור השם

שמו של הקרחון ניתן לו בשנת 2006 על ידי הוועדה המייעצת לשמות אנטארקטיים.

הקרחון נקרא על שמו של ריצ'רד אסטר (Richard Aster), שהיה פרופסור לגאופיזיקה וראש המחלקה למדעי כדור הארץ באוניברסיטת מדינת קולורדו, במדינת קולורדו שבארצות הברית, אשר מחקריו באנטארקטיקה כללו מחקרים וולקנולוגיים במצפה הר הגעש הר ארבוס באי רוס. במצפה נערכים מחקרים סייסמיים, חקר קרחונים, אוקיינוסים וטקטוניים, טומוגרפיה סייסמית, וחקר מדף הקרח רוס.

## קישורים חיצוניים
* קרחון אסטר באתר הסקר הגאולוגי של ארצות הברית
* קרחון אסטר באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מקרחון אסטר לאתרים סמוכים

## הערות שוליים

אסטר
פארק אדירונדק

**פארק אדירונדק** (באנגלית: **Adirondack Park**) הוא אזור לשימור בו נמצאים הרי אדירונדאק. הפארק משתרע על פני מרבית השליש הצפוני של מדינת ניו יורק שבארצות הברית. הפארק נוסד בשנת 1892 ומשתרע על פני 24,700 קמ"ר.

הפארק כולל מעל ל-10,000 אגמים, 48,280 קילומטרים של נהרות ונחלים, ומגוון רחב של בתי גידול כולל שטחי ביצה וכ-809,371 דונם של יערות עתיקים.

בניגוד לרוב הפארקים הממלכתיים בארצות הברית, כ-52% משטחי פארק אדירונדק נמצאים בבעלות פרטית בהן נמצאים 102 עיירות וכפרים, וכמו גם חוות רבות.

הפארק הוא יעד נופש פופולרי במיוחד בקרב חובבי פעילויות חוץ כגון חובבי טיולים, סקי ומטפסי הרים.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מדינת ניו יורק: גאוגרפיה
קטגוריה:פארקים מדינתיים בארצות הברית
פטר וולבן

**פטר וולבן** (בגרמנית: **Peter Wohlleben**; נולד ב-1964) הוא יערן וסופר גרמני הכותב על נושאים אקולוגיים בשפה פופולרית. הוא המחבר של רב המכר של הניו יורק טיימס "The Hidden Life of Trees: What They Feel, How They Communicate", שתורגם מגרמנית לאנגלית בשנת 2016 ולעברית בשנת 2015.

## רקע
לאחר שסיים את לימודיו בבית הספר לייעור ברוטנבורג אם נקר (Rottenburg am Neckar), החל וולבן לעבוד כשומר עצים ממשלתי בריינלנד-פפאלץ ב-1987. ככל שהכיר יותר את היערות שעליהם פיקח, התאכזב בגלל הנזקים שנגרמו מהטכניקות והטכנולוגיות שבהן ציפו ממנו להשתמש, כולל כריתת עצים בוגרים ושימוש בקוטלי חרקים.

וולבן מפקח על יער אשור מטעם עיריית הימל (Hümmel), גרמניה. הוא מדריך סיורי יער קבועים באקדמיית היער שלו.

## קריירת כתיבה
וולבן החל לפרסם ספרים על מחקר מדעי של אקולוגיה וניהול יערות בשנת 2007. ספרו Das geheime Leben der Bäume (החיים הנסתרים של העצים) הופיע ב-2015 בהוצאת לודוויג מבית רנדום האוס וזכה לסקירות בכל העיתונים הגרמניים הגדולים, כולל מאמרים סקפטיים בעיתונות העסקית. הספר הוצג כסיפור שער ב"דר שפיגל" והופיע ברשימת רבי המכר של העיתון.

ספרו משנת 2015 על יערות טבעיים מציג את עולם העצים, כולל Wood-Wide Web (רשת תקשורת בין עצים), שדרכה מחליפים העצים חומרי תזונה ואותות זה עם זה.

תרגום לאנגלית פורסם בספטמבר 2016 עם הקדמה מאת טים פלנרי בהוצאת Greystone Books בשיתוף עם מכון דייוויד סוזוקי. סרט תיעודי בשם "עצים אינטליגנטיים" מציג כמה מהתצפיות של וולבן. הוא מופיע לצד סוזן סימרד, פרופסורית לאקולוגיה של היערות באוניברסיטת קולומביה הבריטית, שעוסקת במחקר על אינטראקציות בין עצים דרך רשתות מיקוריזיות מאז 1997. סרט דוקומנטרי שני הופיע ב-2020 והוקרן בארצות הברית.

בשנת 2016 פרסם את ספרו Das Seelenleben der Tiere (החיים הפנימיים של החיות), שפורסם באנגלית בשנת 2017. ספרו מ-2012 Kranichflug und Blumenuhr (טיסת עגורים ושעון הפרחים), תורגם לאנגלית ב-2018. ספרו "החוכמה הסודית של הטבע: עצים, בעלי חיים והאיזון יוצא הדופן של כל היצורים החיים - סיפורי מדע ותצפית" פורסם ב-2019.

ספרו הראשון של וולבן לילדים, "האם אתה שומע את העצים מדברים?: גילוי החיים הנסתרים של יערות", מהדורה לצעירים של "החיים הנסתרים של העצים", פורסם באנגלית באוקטובר 2019.

## יצירות מרכזיות

** *The Hidden Life of Trees: What They Feel, How They Communicate – Discoveries from a Secret World* (Greystone Books, 2015)
** *The Inner Life of Animals: Love, Grief, and Compassion: Surprising Observations of a Hidden World* (Greystone Books, 2016)
** *The Secret Wisdom of Nature: Trees, Animals, and the Extraordinary Balance of All Living Things ― Stories from Science and Observation* (Greystone Books, 2017)
** *Can You Hear the Trees Talking?: Discovering The Hidden Life of the Forest* (Greystone Kids, 2019)
** *Peter and the Tree Children* (Greystone Kids, 2020)
** *The Heartbeat of Trees: Embracing Our Ancient Bond with Forests and Nature* (Greystone Books, 2021)

## קישורים חיצוניים

* 

* 
* הטריילר הרשמי של "עצים אינטליגנטים" בהשתתפות פטר וולבן וסוזן סימרד
* החיים הנסתרים של העצים מאת פטר וולבן, goodbooksummary.com

## הערות שוליים

קטגוריה:אקולוגים
קטגוריה:מדענים גרמנים
קטגוריה:מחברי ספרי עיון
קטגוריה:יערנים
קטגוריה:גרמנים שנולדו ב-1964
מיראז' (סרט, 2018)

**מיראז**' (בספרדית: **Durante la tormenta**) הוא סרט דרמה ספרדי מסוגת מסתורין בבימויו של אוריול פאולו ובכיכובם של אדריאנה אוגרטה ואלברו מורטה. הסרט יצא לאקרנים בהפקת נטפליקס בספרד בשנת 2018 וברחבי העולם ב-22 במרץ 2019.

## עלילה
בשנת 1989, בזמן נפילת חומת ברלין מתרחשת סערת ברקים שנמשכת 72 שעות. תוך כדי שילד בשם ניקו, מקליט סרטון בביתו, הוא שומע רעשים ורואה מבעד לחלון עדויות לאלימות אצל שכניו מהבית שממול. הוא הולך לביתם שם מוצא את גופתה של אשתו של השכן אנחל פרייטו ואת פרייטו עם סכין מגואלת בדם. ניקו מנסה להימלט מהבית, נפגע ממכונית בכביש ומת ופרייטו נעצר.

25 שנה מאוחר יותר, בשנת 2014, זוג נשוי, ורה רוי ודייוויד אורטיז, עוברים לבית בו התגורר בעבר ניקו יחד עם בתם גלוריה. הם מוצאים מקלט טלוויזיה ישן במחסן יחד עם מקליט וידאו וקסטות. סערה חשמלית דומה לזו של 1989 מתחילה, ולאחר שדייוויד וגלוריה צופים בסרטון של ניקו, הטלוויזיה מתחילה לשדר חדשות משנת 1989 כשניקו צילם את הסרטון שלו. במהלך ארוחת הערב, הם חולקים את התקרית הזו עם שכנם אייטור ואמו קלרה המספרים לוורה ודייוויד כיצד ניקו נהרג. בלילה, ורה רואה את הילד בטלוויזיה והיא המומה לגלות שהיא יכולה לתקשר איתו. בתחילה היא נבהלת אך לאחר מכן מנסה להזהיר את ניקו לא לצאת לכביש כדי שלא יפגע.

למחרת בבוקר, ורה מתעוררת למציאות חדשה שבה אף אחד לא מודע לתקריות מלבדה. דייוויד בכלל נשוי למישהו אחר וגלוריה מעולם לא נולדה. ורה המוטרדת מתחילה לחשוב שאם היא תוכל ליצור אינטראקציה עם ניקו שוב, היא תוכל לתקן את מה שעשתה. היא הולכת למשטרה ומספרת להם את כל הסיפור, שאף אחד לא מאמין בו. המפקח ליירה מנסה לעזור לה, אבל הוא צריך הוכחות כדי לבטוח בה. הם מבקרים מחברת ספר שהזכיר את סיפורו של ניקו שמתקשר עם אישה מהעתיד דרך הטלוויזיה. הם לומדים שרק במהלך הסערה הנוכחית, הם יכולים לתקשר עם ניקו ולנסות לשנות דברים, ולאחר שהיא תגמר, ייסגר חלון האפשרויוית.

כהוכחה לאמיתות דבריה, ורה אומרת למפקח לחפור ולחפש את גופתה של אשתו של פרייטו מתחת לבית המטבחיים הישן של בעלה. הם עושים זאת ומוצאים שלד של אישה במזוודה. המשטרה עוצרת את פרייטו, שחי במציאות זו עם אייטור וקלרה. במהלך החקירה עולה גם כי אנחל פרייטו וקלרה ניהלו רומן והם נתפסו על ידי אשתו של פרייטו, מה שהוביל לקטטה בה קלרה דקרה את האישה בטעות.

המפקח ליירה עוזר לורה בכך שהוא מוסר לה קצת פרטים על ניקו וכתובת. כשהיא מבקרת בכתובת הזו, היא נדהמת לגלות את דייוויד בוגד באשתו (שבמציאות הנוכחית אינה ורה) עם אחות שאותה פגש במהלך הניתוח שלו. ורה סוחטת את דייוויד, שהוא עובד בנק, שיעזור לה למצוא מידע על ניקו. היא מופתעת לגלות שהמפקח ליירה הוא ניקו לסארטה, שנמצא איתה במערכת יחסים במציאות הזו.

ליירה מספר לה איך מפני שהיא הצילה אותו כילד הוא חיכה לה במשך שנים ובמפגש איתה מנע ממנה שלא ביודעין לפגוש את דייוויד ואייטור. ורה מבקשת מליירה לתקן את האירועים באמצעות מקלט הטלוויזיה ומקליט הווידאו אך הוא לא רוצה. ורה אומרת לליירה שהיא הצילה אותו, ועכשיו תורו להציל אותה ומתאבדת כדי שליירה יצטרך לתקשר עם עצמו מהעבר ולמנוע את המפגש ביניהם. ליירה משתמש בטלוויזיה ובמקליט כדי לתקשר עם עצמו מהעבר.

בסצנה האחרונה, מתעוררת ורה לגרסה המקורית של המציאות בה דייוויד הוא בעלה וגלוריה היא בתה. היא מגלה שדייוויד עדיין בוגד בה ופרייטו משוחרר. היא מתקשרת למשטרה כדי לדווח על גופה מתחת לבית המטבחיים שם היא פוגשת את המפקח ליירה.

## צוות השחקנים

## קישורים חיצוניים

קטגוריה:סרטי 2018
קטגוריה:סרטים ספרדיים
קטגוריה:נטפליקס: סרטים
קטגוריה:סרטי אוריול פאולו
פונקציה אלגברית

במתמטיקה, **פונקציה אלגברית** היא פונקציה שניתן להגדיר כשורש של משוואה פולינומית. לעיתים קרובות למדי פונקציות אלגבריות הן ביטויים אלגבריים המשתמשים במספר סופי של מונחים, הכוללים רק את הפעולות האלגבריות חיבור, חיסור, כפל, חילוק והעלאה לחזקת שבר. דוגמאות לפונקציות כאלה הן:
* f(x) = 1/x
* f(x) = \sqrt{x}
* f(x) = \frac{\sqrt{1 + x^3}}{x^{3/7} - \sqrt{7} x^{1/3}}

עם זאת, לא ניתן לבטא כמה פונקציות אלגבריות על ידי ביטויים סופיים כאלה (זהו משפט אבל-רופיני). זה המקרה, למשל, עבור רדיקל ברינג, שהוא הפונקציה המוגדרת במרומז על ידי

f(x)^5+f(x)+x = 0.

במונחים מדויקים יותר, פונקציה אלגברית של תואר n במשתנה אחד x היא פונקציה y = f(x), שהיא רציפה בתחום שלה ומקיימת פולינום משוואה

a_n(x)y^n+a_{n-1}(x)y^{n-1}+\cdots+a_0(x)=0
כאשר המקדמים  הם פונקציות פולינומיות של x, עם מקדמים שלמים. ניתן להראות שאותה מחלקה של פונקציות מתקבלת אם מקבלים מספרים אלגבריים עבור המקדמים של ה-. אם מספרים טרנסצנדנטליים מתרחשים במקדמים, הפונקציה היא, באופן כללי, לא אלגברית, אבל היא אלגברית על פני השדה שנוצר על ידי מקדמים אלה.

הערך של פונקציה אלגברית במספר רציונלי, ובאופן כללי יותר, במספר אלגברי הוא תמיד מספר אלגברי. לפעמים, נחשבים מקדמים  שהם פולינום מעל טבעת R, ואז מדברים על "פונקציות אלגבריות מעל R".

פונקציה שאינה אלגברית נקראת פונקציה טרנסנדנטלית, כפי שהיא למשל המקרה של \exp x, \tan x, \ln x, \Gamma(x). הרכב של פונקציות טרנסצנדנטליות יכול לתת פונקציה אלגברית: f(x)=\cos \arcsin x = \sqrt{1-x^2}.

מכיוון שלמשוואה פולינומית בדרגה n יש עד n שורשים (ובדיוק n שורשים מעל שדה סגור אלגברית, כמו המספרים המרוכבים), משוואת פולינום אינה מגדירה באופן מרומז פונקציה בודדת, אלא עד n פונקציות, הנקראות לפעמים גם ענפים. קחו למשל את המשוואה של מעגל היחידה: y^2+x^2=1.\,, זה קובע את y, אלא רק עד סימן כולל; בהתאם, יש לו שני ענפים: y=\pm \sqrt{1-x^2}.\,.
פונקציה אלגברית ב-m משתנים מוגדרת באופן דומה כפונקציה y=f(x_1,\dots ,x_m) אשר פותר משוואה פולינומית בm + 1 משתנים :

:p(y,x_1,x_2,\dots,x_m) = 0.
בדרך כלל ההנחה היא ש-p צריך להיות פולינום בלתי ניתן לצמצום. קיומה של פונקציה אלגברית מובטח אז על ידי משפט הפונקציות המרומזות.

באופן פורמלי, פונקציה אלגברית ב-m משתנים מעל השדה K היא מרכיב של הסגירה האלגברית של שדה הפונקציות הרציונליות K(x1, ..., xm).

## לקריאה נוספת
* בן ציון קון וסמי זעפרני, **חדו"א 1**, הוצאת בק ספרי לימוד,

## קישורים חיצוניים

* 
* 

2021 11
קטגוריה:תורת המספרים האלגברית
רון ליפשיץ

**רון יצחק ליפשיץ** (נולד בשנת 1964) הוא פיזיקאי ישראלי ופרופסור מן המניין בבית הספר לפיזיקה ואסטרונומיה בפקולטה למדעים מדויקים ע"ש ריימונד ובברלי סאקלר באוניברסיטת תל אביב, מכהן כסגן הדקאנית להוראה. לשעבר ראש החוג לחומר מעובה באוניברסיטה זו.

## ביוגרפיה
רון ליפשיץ נולד בירושלים לאסא וחוה ליפשיץ, שניהם פרופסורים לכימיה, ולו שתי אחיות.

בשנת 1990 קיבל תואר בוגר בפיזיקה ובמדעי המחשב מטעם האוניברסיטה העברית בירושלים, בשנת 1995 קיבל תואר שלישי בפיזיקה מטעם אוניברסיטת קורנל בהנחיית דייוויד מרמין. כמו כן למד במכון הטכנולוגי של קליפורניה. מחקריו עוסקים בעיקר בקווזי-גבישים, ננומכניקה ודינמיקה לא ליניארית.

נשוי לנורית, מתגורר בכפר סבא.

## מינויים אקדמיים
* שימש כעמית מחקר לפיזיקה תאורטית במכון הטכנולוגי של קליפורניה, 1998-1995, וכעמית מחקר בכיר לפיזיקה תאורטית ב-1998-1999
* שימש כמרצה בכיר לפיזיקה באוניברסיטת תל אביב, 2006-1999
* שימש כחבר סגל אורח (בחודשי הקיץ) במכון הטכנולוגי של קליפורניה, 2001, 2003, 2009
* משמש כפרופסור חבר לפיזיקה באוניברסיטת תל אביב, 2006-היום
* שימש כחבר סגל אורח במכון הטכנולוגי של קליפורניה, 2007-2006
* שימש כפרופסור אורח לפיזיקה באוניברסיטת שטוטגרט ומכון מקס פלאנק למצב מוצק, קיץ 2010
* משמש כחבר סגל אורח במכון הטכנולוגי של קליפורניה, 2011-היום
* קיבל תואר פרופסור לשם כבוד מטעם האוניברסיטה הלאומית לטכנולוגיה בטאיפיי, טאיוואן, 2015-2012

## פרסים
במהלך השנים קיבל מספר פרסים על מחקריו והישיגיו:
* פרס הדקאן, הפקולטה למדעים מדויקים מטעם האוניברסיטה העברית, 1988, 1989, 1990
* פרס להרצאה התאורטית המצטיינת של מדען צעיר, הכנס הבינלאומי ה-5 בקווזי-גבישים, 1995
* מלגת פרס בפיזיקה תאורטית מטעם המכון הטכנולוגי של קליפורניה, 1998-1995
* פרס אולשוואנג בפיזיקה מטעם הקרן הלאומית למדע, 2002
* פרס הרקטור להצטיינות בהוראה מטעם אוניברסיטת תל אביב, 2002, 2008, 2011
* פרס ז'אן-מרי דובואה על מחקר בקווזי-גבישים, 2013

## קישורים חיצוניים

* פרופ' רון ליפשיץ, באתר הפקולטה למדעים מדויקים, אוניברסיטת תל אביב

קטגוריה:פיזיקאים ישראלים
קטגוריה:בוגרי האוניברסיטה העברית בירושלים
קטגוריה:סגל אוניברסיטת תל אביב: פיזיקה ואסטרונומיה
קטגוריה:משפחת ליף
קטגוריה:ישראלים שנולדו ב-1964
Vámonos

**Vámonos** הוא שיר של שלישיית הדי ג'יים הולנדיים קריס קרוס אמסטרדם, שהוקלט על ידי הזמרת-יוצרת האמריקאית אלי ברוק והראפר משיח. השיר יצא לאור ב-23 בנובמבר 2018, על ידי חברת התקליטים Spinnin' Records, כסינגל שלא מתוך אלבום. "Vámonos" זכה להצלחה בעיקר במצעדי הדאנס.

## רקע וכתיבה
"Vámonos" הוא שיר פופ לטיני בהשתתפות האמנים אלי ברוק ומשיח. קליפ המילים הרשמי של השיר יצא לאור ב-23 בנובמבר 2018. הוא מבוצע בשפה הספרדית ויש לו פזמון דאנס, בעל קצב מהיר. השיר יצא לאור בהוצאת לאטיום אנטרטיינמנט ואטלנטיק רקורדס בחלק מרחבי העולם.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ- מיליון השמעות.

## הופעה
אלי ברוק ביצעה את "Vámonos" לבדה לפני יציאתו הרשמית, במהלך טקס פרסי ALMA 2018.

## מיקומי שיא

## היסטוריית יציאות לאור

## ביאור

## קישורים חיצוניים

## הערות שוליים

קטגוריה:שירי אלי ברוק
קטגוריה:שירים באנגלית
קטגוריה:שירים שנכתבו על ידי אלי ברוק
Strangers (שיר של הלסי)

"**Strangers**" (בעברית: "**זרים**") הוא שיר שהוקלט על ידי הזמרת-יוצרת האמריקאית הלסי, בהשתתפות עם הזמרת-יוצרת האמריקאית לורן חורגי. השיר יצא לאור ב-26 במאי 2017, על ידי חברת התקליטים אסטרלוורקס, כסינגל שיווקי מתוך, *[[Hopeless Fountain Kingdom]]*. הוא נכתב על ידי הלסי וגרג קורסטין.

השיר הגיע למקום ה-100 במצעד הבילבורד הוט 100.

## רקע וכתיבה
רשימת הרצועות של האלבום נחשפה ב-29 באפריל 2017 בחשבון האינסטגרם של הלסי, שם נודע לראשונה שהלסי תשתף פעולה עם לורן חורגי מפיפת' הרמוני בשיר בשם "Strangers". באפריל, במהלך מספר ראיונות רדיו בהם השתתפה הלסי כדי לקדם את האלבום, היא סיפרה על השיר ופירטה על המשמעות שלו.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-125 מיליון השמעות.

## הופעה
הלסי וחורגי ביצעו את "Strangers" ב-*Today* ב-9 ביוני 2017. למחרת, השתיים ביצעו את השיר ב-*iHeartSummer '17 Weekend* במיאמי ביץ', פלורידה. ביוני 2018 הן ביצעו את השיר במהלך תוכנית הטלוויזיה "בוקר טוב אמריקה".

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי הלסי
קטגוריה:שירי לורן חורגי
קטגוריה:שירים באנגלית
קטגוריה:שירים שנכתבו על ידי גרג קורסטין
קטגוריה:שירים שנכתבו על ידי הלסי
קטגוריה:שירים שהופקו על ידי גרג קורסטין
קטגוריה:שירי להט"ב
מנו מאי

ממוזער|250px| שמאל|מנו מאי
**עמנואל "מנו" מאי** (נולד ב-25 בפברואר 1953) הוא מאמן שחייה בכיר ישראלי, מאמן ויו"ר ירושלים רבתי בשחייה.

## ביוגרפיה
נולד בשם **עמנואל "עמנו" מימון** בקיבוץ צרעה. החל לשחות בקבוצת השחייה המקומית באופן מקצועי בגיל 17. בשנת 1975, עם סיום שרותו הצבאי, החל לאמן בקיבוצו, באגודת הפועל מטה יהודה, לצידו של אילן קוגוס.

### קריירה כמאמן
בשנת 1979 החל לאמן בקבוצת הפועל ימק"א ירושלים ובשנת 1989 הקים ביחד עם נועם צבי את קבוצת הפועל ירושלים. בשנת 1997 הקים ביחד עם ברי אבנר, דוד סיבור, גד ארנון ואחרים את קבוצת השחייה של ירושלים רבתי.

בשנת 2010 איגוד השחייה בישראל לא איפשר לשחיין של מאי, נמרוד שפירא בר אור, להשתתף באליפות אירופה. מאי יצא למאבק מתוקשר נגד איגוד השחייה והיו"ר שלו, שהוביל להקמת "ועדת ברון" שהוקמה על ידי שרת הספורט לימור לבנת ומסקנותיה היו ברורות, לטובת השחיין.

בין השחיינים הבולטים שאימן מאי, נמנים השחיין אולימפי נמרוד שפירא בר אור ואלופי ושיאני ישראל בשחייה: דורית משלר, ליטל כשריאל, יניב שניידר, יורי סמויליץ', ג'ואן קופטי, אהוד סגל, בועז טלסקי וכריסטיאן פיצ'וגין. כמו כן שחה בהדרכתו ח"כ יוחנן פלסנר שהיה שחיין מצטיין בגילאי נוער.

## קישורים חיצוניים

## הערות שוליים

קטגוריה:מאמני שחייה ישראלים
קטגוריה:דירקטורים ישראלים
קטגוריה:צרעה (קיבוץ): אישים
קטגוריה:ישראלים שנולדו ב-1953
קונור רוברטס

**קונור רוברטס** (באנגלית: **Connor Roberts**; נולד ב-23 בספטמבר 1995) הוא כדורגלן ולשי המשחק בעמדת המגן הימני בברנלי ובנבחרת ויילס.

## קריירת מועדונים
רוברטס החל את הקריירה שלו במחלקת הנוער של סוונסי סיטי. היה שותף לזכייה של הקבוצה הצעירה בליגת הפיתוח האנגלית בעונת . בספטמבר  הוא חתם לשלוש שנים בקבוצה הבוגרת.

ב-8 באוגוסט 2015 הוא הושאל ליאוביל טאון לחודש. באותו יום ערך את הופעת הבכורה שלו בקבוצה בהפסד 2–3 נגד אקסטר סיטי. בסיום החודש האריך את חוזהו בקבוצה עד לסיום העונה. רוברטס נבחר לכדורגלן הצעיר של השנה ואף זכה בשלושה פרסי שחקן השנה. באוגוסט  הושאל לבריסטול רוברס לשישה חודשים. ב-1 באוקטובר 2016 הוא ערך את הופעת הבכורה שלו בקבוצה בניצחון 2–3 על נורת'המפטון טאון. ב-14 ביולי 2017 הושאל לשנה למידלסברו, אך במהלך העונה חזר לסוונסי.

ב-6 בינואר 2018 ערך את הופעת הבכורה שלו בקבוצה במשחק נגד וולברהמפטון וונדררס במסגרת גביע הליגה האנגלי. ב-29 בספטמבר הבקיע את שערו הראשון עבור המועדון בניצחון 0–3 על קווינס פארק ריינג'רס. ב-3 ביוני 2021 הוא נבחר לשחקן השנה של סוונסי סיטי לעונת .

ב-31 באוגוסט 2021 חתם בברנלי מהפרמייר ליג, תמורת סכום שלא פורסם, על חוזה לארבע שנים.

ב-1 בפברואר 2024 הושאל ללידס יונייטד עד סיום עונת 2023/2024. הוא ערך הופעת בכורה ב-10 בפברואר, בניצחון 0–3 על רות'רהאם יונייטד. ב-23 בפברואר כבש שער בכורה בלידס יונייטד בניצחון 1–3 על לסטר סיטי.
בתום עונת ההשאלה שב רוברטס לברנלי.

## קריירה בינלאומית
רוברטס שיחק בצעירותו בנבחרות הצעירות של ויילס.

ב-15 במרץ 2018 רוברטס ערך את הופעת הבכורה שלו בנבחרת הבוגרת במשחק נגד  במסגרת גביע סין.

ב-6 בספטמבר 2018 רוברטס הבקיע את שער הבכורה שלו בנבחרת בניצחון 1–4 נגד . ב-16 ביוני 2020 רוברטס הבקיע בניצחון 0–2 נגד  במסגרת יורו 2020.

נכלל בסגל נבחרת ויילס לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים ולשים
קטגוריה:מגני כדורגל ולשים
קטגוריה:כדורגלני סוונזי סיטי
קטגוריה:כדורגלני יאוביל טאון
קטגוריה:כדורגלני בריסטול רוברס
קטגוריה:כדורגלני מידלסברו
קטגוריה:כדורגלני ברנלי
קטגוריה:כדורגלני לידס יונייטד
קטגוריה:כדורגלני נבחרת ויילס
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:בריטים שנולדו ב-1995
פרנץ מירטס

**פרנץ מירטס** (בהולנדית: **Franz Meerts**; 1836 – 1896) היה צייר בלגי שנודע בסצנות הפנים שלו, סצנות הז'אנר, טבע דומם ונופיו. הוא היה פעיל גם כסופר ומוציא לאור.

## ביוגרפיה
פרנץ מירטס נולד בגנט. הוא למד בעיר הולדתו באקדמיה לאמנויות יפות. מאוחר יותר עבר לבריסל, שם למד בסטודיו הפרטי לאמנות של יאן פורטלס, צייר בולט של סצנות ז'אנר, סיפורי תנ"ך, נופים, פורטרטים ונושאים מזרחיים ומייסד האסכולה האוריינטליסטית הבלגית. פורטלס הכשיר בסטודיו הפרטי שלו לאמנות את הדור הבא של ציירים בלגים.

מירטס הוזמן על ידי ממשלת בלגיה לנסוע לספרד ולאיטליה כדי להעתיק את יצירותיהם של המאסטרים הגדולים. לרגל נסיעות אלה, הוא למד את טכניקת הפרסקו. הוא גם קיבל הזמנה ממועצת העיר לוון להעתיק יצירות עבור בית העירייה. הוא השלים את העבודות בשנים 1890–1899. את שנות חייו האחרונות הקדיש לשחזור ציורי הקיר של כנסיית פטרוס הקדוש באנדרלכט (בריסל).

מירטס היה המייסד השותף של שתי אגודות אמנים בבריסל. הראשונה הייתה L'Union des Arts שהתקיימה מ-1876 עד 1885 וארגנה תערוכות קבוצתיות של יצירות של אמנים חזותיים. שלוש מתערוכות אלה נערכו, כולן בסטודיו האישי של מירטס. הן לא היו מוצלחות במיוחד.

לאחר מכן, פרנץ מירטס ייסד אגודה חדשה לאמנים צעירים, שקיבלה את השם ההולנדי "פורוורד" ('קדימה') בשנת 1885. מייסד שותף אחר היה לואי בארטה.

הסלון הראשון של ״פורוורד״ נערך בשנת 1885 במרכז בריסל. בשנת 1888, "פורוורד" הציגה במוזיאונים המלכותיים לאמנויות יפות של בלגיה בבריסל. האגודה חדלה מלהתקיים ב-1893.

הוא היה מחבר שותף של "La Belgique illustrée", היסטוריה מאוירת וסקירה של בלגיה.

פרנץ מירטס מת במאי 1896 בבריסל.

## גלריה

File:Franz Meerts - The old attorney.jpg

File:Franz Meerts - Meeting at the notary's.jpg

File:Franz Meerts - The empty tankard.Jpeg

File:Franz Meerts - A good lunch.Jpeg

File:Franz Meerts - At the café.jpg


## קישורים חיצוניים

## הערות שוליים

קטגוריה:ציירים בלגים
קטגוריה:ילידי 1836
קטגוריה:נפטרים ב-1896
קרב תאפסוס

**קרב תאפסוס** הוא קרב שהתחולל בתאפסוס  בין כוחותיו של יוליוס קיסר לתומכיו של פומפיוס במהלך מלחמת האזרחים הרומאית (49–46 לפנה"ס). תאפסוס הייתה עיר נמל ששכנה בצפון אפריקה כ-8 ק"מ מזרחית לטבולבה  (כיום בתוניסיה). קווינטוס מטלוס סקיפיו מפקד הכוחות המתנגדים לקיסר, וחותנו של פומפיוס הציב את כוחותיו שכללו 14 לגיונות של חיל רגלים (כ-70,000 איש) וכ-15,000 פרשים במעבר היבשתי ששימש כגישה הצפונית אל העיר.

קציניו של קיסר לא הצליחו לרסן את חייליהם שמנו כ-60,000 איש והם הסתערו לעבר הכוחות של תומכי פומפיוס והנחילו להם תבוסה מוחצת תוך כדי טבח בכ-10,000 איש מתומכי פומפיוס. קאטו הצעיר שפיקד על כוח מאסף באוטיקה התאבד לאחר ששמע על תוצאות הקרב על מנת לא ליפול בשבי לידי קיסר. בתוך כ-3 שבועות לאחר ניצחונו בקרב השתלט קיסר על כל שטחה של אפריקה הרומאית.

## קישורים חיצוניים

* 

תאפסוס